                                                                                  Anexa nr. 1 la HCL nr.___________________
NOTĂ DE FUNDAMENTARE

privind necesitatea, oportunitatea și potențialul economic al investiției  
"Înfiinţarea a trei centre de colectare prin aport voluntar (CAV)"
În cadrul Planului Național de Redresare și Reziliență (PNRR), conform Ghidului specific aferent Componentei 3-Managementul deșeurilor, INVESTIȚIA I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I1.A.- “Înființarea de centre de colectare prin aport voluntar”, managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile în cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva–cadru privind deșeurile (Directiva 2008/98/CE modificată prin Directiva (UE) 2018/851).
        Obiectivul general: accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
        Obiectivul specific: dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

În municipiul Timișoara este necesară realizarea unui număr de 3 centre de colectare prin aport voluntar în vederea conformării la obligația prevăzută la art.60 alin.1 pct.A lit.h) din OUG nr.92/2021 privind regimul deșeurilor, potrivit căreia, autoritățile administrației publice locale au obligația de a asigura spațiile necesare pentru colectarea separată a deșeurilor, dotarea acestora cu containere specifice fiecărui tip de deșeu și dezvoltă în mod corespunzător  centre înființate pentru a oferii populației posibilitea de a se debarasa fără plată, de deșeuri de hârtie și carton, sticlă, metal, materiale plastice, lemn, textile, ambalaje, deșeuri de echipamente electrice și electronice, deșeuri de baterii și acumulatori și deșeuri voluminoase, inclusiv saltele și mobilă.

Prin PNRR, conform Gidului specific, în fiecare centru se vor colecta 13 fracții de deșeuri.

Tipurile de solicitanți care pot depune cereri de finanțare sunt: Unitățile Administrativ-Teritoriale (inclusiv subdiviziunile/sectoarele acestora) organizate la nivel de municipiu și oraș.
NECESITATEA, OPORTUNITATEA ȘI POTENȚIALUL ECONOMIC
Conform prevederilor art.4 alin.1 din Legea nr.101/2006 a serviciului de salubrizare a localităților, republicată “Serviciul de salubrizare se realizează prin intermediul unui sistem de salubrizare, alcătuit din bunuri aflate în domeniul public şi privat al unităţilor administrativ-teritoriale şi/sau din bunurile aflate în proprietatea privată a operatorilor, care sunt cuprinse în planurile judeţene de gestionare a deşeurilor, inclusiv în planul de gestionare a deşeurilor pentru municipiul Bucureşti”.

Potrivit alin.2 lit.b) al articolului sus menționat “sistemul de salubrizare este alcătuit dintr-un ansamblu tehnologic şi funcţional, care cuprinde construcţii, instalaţii şi echipamente specifice destinate prestării serviciului de salubrizare, precum:
{…}
b) centre de colectare prin aport voluntar a deşeurilor”.
            Potrivit Planului Județean de Gestionare a Deșeurilor pentru Județul Timiș (2020-2025), deșeurile periculoase de la gospodării, incluse în deșeurile municipale, reprezintă un risc pentru procesele biologice din cadrul oricărui proces de compostare sau tratare mecano-biologică. Anumite categorii de deșeuri periculoase cad sub incidența Schemelor de Responsabilitate a Producătorului, ca de exemplu, bateriile și acumulatorii sau DEEE. Chiar și așa, autoritățile administrațiilor publice locale au stabilite obligații legale, de asigurare și pentru aceste deșeuri a unor spații de colectare, pentru cazul în care provin de la populație (art.30 alin.1 din OUG nr.92/2021 privind regimul deșeurilor).

             Soluția recomandată de Planul Județean de Gestionare a Deșeurilor pentru Județul Timiș (2020-2025) constă în realizarea cel puțin a unui centru de colectare pentru  fluxurile speciale de deșeuri (deșeuri periculoase menajere, deșeuri voluminoase, deșeuri din construcții și demolări de la populație, deșeuri verzi etc.).

            În municipiul Timișoara, în prezent funcționează 4 puncte de colectare, prin aport voluntar, gestionate de S.C. RETIM Ecologic Service S.A.

            La cele 4 puncte de colectare, cetățenii pot depune prin aport voluntar, fără plată,  următoarele tipuri de deșeuri: voluminoase casnice, vegetale, din construcții și demolări generate din activităţile de reparaţii şi amenajări a clădirilor şi locuinţelor, în cantitate de sub 1 mc, în containere de diferite capacități asigurate de operatorul serviciului de salubrizare.
             În punctele de colectare nu sunt asigurate dotări și echipamente pentru prelucrarea/pregătirea minimă  a cantităților de deșeuri colectate în vederea valorificării.


Având în vedere cantitățile reduse de deșeuri ce se colectează prin cele 4 puncte de colectare, deșeurile care nu se colectează, cantitatile de deșeuri care se abandonează pe domeniul public, lipsa dotărilor și echipamentelor necesare pregatirii deșeurilor în vederea valorificarii acestora, sunt elemente care contribuie la o rată scazută de reciclare și de neîndeplinire a obiectivelor stabilite de legislația specifică în vigoare.   

Toate aceste tipuri de deșeuri care nu sunt colectate în sistem dual (pubelă neagră/sac negru, pubelă galbenă/sac galben) sau în punctele de colectare le regăsim ca  abandonate  pe domeniul public de diverse persoane, iar colectarea, transportul și depozitarea acestora implică an de an costuri semnificative plătite din bugetul local.
              Față de situația actuală realizare centrelor de colectare separată prin aport voluntar au următoarele avantaje:
- creșterea ratei de reciclare/valorificare;
- asigurarea gestionării corespunzătoare a deșeurilor generate în gospodăriile cetățenilor;

- reducerea cantităților de deșeuri abandonate pe domeniul public al municipiului Timișoara; 

- contribuie la păstrarea unui mediu curat în municipiu Timișoara.
            Prin intermediul componentei C3- MANAGEMENTUL DEȘEURILOR din cadrul Planului Național de Redresare și Reziliență (PNRR) se finanțează centre de colectare prin aport voluntar și se urmărește accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.
Activităţile propuse prin proiect vor cuprinde investiţiile necesare înfiinţării de centre de colectare prin aport voluntar ce vor asigura colectarea separată a deşeurilor care nu pot fi colectate în sistem "door-to-door", respectiv deşeuri reciclabile şi biodeşeuri care nu pot fi colectate în pubelele individuale, precum şi fluxurile speciale de deşeuri - deşeuri voluminoase, deşeuri textile, deşeuri din lemn, mobilier, deşeuri din anvelope, deşeuri de echipamente electrice şi electronice, baterii uzate, deşeuri periculoase, deşeuri de cadavre animale, deşeuri de gradină, deşeuri din construcţii şi demolări.
Un centru de colectare cu aport voluntar poate deservi o comunitate cu până la 50.000 de locuitori şi va fi amplasat pe raza UAT Municipiul Timișoara, respectând prevederile Ordinului Ministrului Sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările şi completările ulterioare.
O cerere de finanţare poate include una până la 5 platforme de tip CAV, în conformitate cu Planul Județean de Gestionare a Deșeurilor pentru Județul Timiș (2020-2025), dar şi cu numărul comunităţilor de până la 50.000 de locuitori care compun UAT-ul, ţinând cont de datele INS privind populaţia după domiciliu la 1 ianuarie 2021.

Conform Direcției Regionale de Statistică Timiș, Municipiul Timișoara figurează cu o populație, după domiciliu, la 01.01.2021, de 320.984 persoane.

Municipiul Timișoara intenționează  să depună o cerere de finanțare în cadrul mecanismului de accesare a fondurilor europene aferente PNRR-Componenta 3-Managementul deșeurilor, I.1.a. “Înființarea de centre de colectare prin aport voluntar (CAV)”, pentru realizarea a 3 centre de colectare separată prin aport voluntar, în vederea respectării prevederilor OUG nr.92/2021 privind regimul deșeurilor.
Finanțarea investiției 

Prin PNRR- Componenta 3-Managementul deșeurilor, I.1.a. “Înființarea de centre de colectare prin 
aport voluntar (CAV)”, conform Ghidului specific, se asigură fondurile nerambursabile pentru următoarele:
a) Cheltuielile pentru înfiinţarea centrelor de colectare prin aport voluntar:
● Lucrări privind amenajarea terenului şi asigurarea utilităţilor necesare obiectivului de investiţii, în interiorul amplasamentului;
● Lucrări privind organizarea de şantier, conform proiectului - tip;

● Construcţii şi instalaţii, conform proiectului - tip;

● Dotări, utilaje, echipamente tehnologice şi funcţionale, conform proiectului - tip (vehiculele/utilajele achiziţionate în cadrul acestei măsuri vor fi echipate cu cea mai bună tehnologie disponibilă, din punct de vedere al respectării mediului);

● Cheltuielile cu proiectarea şi consultanţa - capitol 3 din conţinutul-cadru al devizului general aprobat prin Hotărârea Guvernului nr. 907/2016, cu modificările şi completările ulterioare;

● Probe tehnologice şi teste;

● Alte costuri generale necesare implementării proiectului.

b) Cheltuieli privind informarea şi publicitatea:
● Cheltuieli cu emiterea comunicatelor de presă privind începerea lucrărilor;
● Cheltuieli cu panouri publicitare provizorii afişate la locul implementării proiectului;

● Cheltuieli cu mijloace de afişaj outdoor pe o perioadă de minim 6 luni de la recepţie şi în cuantumul a minim 1% din valoarea cheltuielilor eligibile;

● Cheltuieli ocazionate de campaniile de informare şi conştientizare a populaţiei/grupului ţintă.
Următoarele cheltuieli NU vor fi considerate eligibile: 

- Sumele care vor depăși pragurile menționate la secțiunea 1.5.2 și valoarea TVA aferentă acestora; 

- Orice alte cheltuieli care nu fac obiectul proiectului – tip privind platforma de colectare cu aport voluntar. 

- Achizițiile cu activele corporale „second-hand”; 
- Achiziția de mijloace de transport, inclusiv a celor pentru transportul deșeurilor. 
Regimul juridic al terenului
Suprafața minimă necesară pentru implementarea proiectului este 2.418,85 mp, conform planului de situație, anexă la proiectul – tip.
Cele 3 centre de colectare prin aport voluntar (CAV) se vor realiza în municipiul Timișoara, pe terenurile situate:

CAV 1 - str. Aleea Avram Imbroane, identificat cu CF nr. 427271, în suprafață de 42.760 mp, proprietatea Municipiului Timișoara, domeniul privat, fiind efectuate demersurile necesare către compartimentul de specialitate din cadrul Primăriei Municipiului Timișoara în vederea trecerii unei parcele de 2.500 mp în domeniul public al Municipiului Timișoara în vederea îndeplinirii condițiilor de eligibilitate; în data de 07.12.2022 a fost demarată procedura de dezmembrare în vederea trecerii în domeniul public și notare în CF. 
CAV 2 - str. Dorobanților nr.59, identificat cu CF nr. 402024, în suprafață de 7.500 mp, proprietatea Municipiului Timișoara, domeniul public; 

CAV 3 - str. Calea Moșniței nr.2, identificat cu CF nr. 407725, în suprafață de 30.392 mp, proprietatea Statului Român, fiind efectuate demersurile necesare către compartimentul de specialitate din cadrul Primăriei Municipiului Timișoara în vederea trecerii unei parcele de 2.500 mp în domeniul public al Municipiului Timișoara în vederea îndeplinirii condițiilor de eligibilitate. În data de 05.01.2023, a fost transmisă documentația înregistrată la primăria Timișoara cu nr. SC2023-22139/21.12.2022, către Guvernul României, cu solicitarea de promovare a unui proiect de act normativ prin care să se realizeze trecerea imobilului-teren înscris în CF nr. 407725 Timișoara nr. top. 8477/1/1/1/1/1/1/1 din domeniul public al Statului Român în domeniul public al municipiului Timișoara. 
În imediata apropiere a amplasamentelor se regăsesc utilitățile necesare, respectiv: apă, canal, energie electrică, infrastructură de acces.  
Indicatorii apelului de proiecte

-Centre de colectare cu aport voluntar înființate și operaționale

-Cantitatea de deșeuri colectate separat, exprimată în tone/an pentru fiecare centru cu aport voluntar;

-Rata de reciclare exprimată în procent din deșeurile colectate separat pentru fiecare centru cu aport voluntar;
	Rezultate
	Număr la începutul implementării proiectului
	Număr la finalul implementării proiectului
	Ținta

	Centrele de colectare cu aport voluntar

înființate (nr.)
	0
	3
	3

	Cantitatea de deșeuri colectată (tone/an)
	0
	1500/3 CAV-uri
	1500/3 CAV-uri

	Rata de reciclare din deșeurile colectate

separat (%)
	0
	15
	15



Raportat la indicatorii proiectului și ghidându-ne după cantitățile reciclate în anul 2021, conform adresei nr.50197/19.09.2022 a Administrației Fondului pentru Mediu), estimăm cantitățile menționate în tabel.
Valoarea investiției
Valoarea maximă eligibilă a proiectului corespunde unui cost unitar eligibil, după cum urmează:

- Centru de colectare prin aport voluntar – 778.720 euro/CAV (centru de colectare prin aport voluntar), echivalentul a 3.830.914 lei, fără TVA, în conformitate cu devizul general aferent proiectului  - tip, din care costul aferent dotării centrului de colectare prin aport voluntar cu utilaje și echipamente tehnologice, inclusiv dotări și active necorporale este de aproximativ 280.000 euro, echivalentul a 1.377.460 lei, fără TVA;
Determinarea valorii maxime eligibile a proiectului pentru cele 3 centre de colectare prin aport voluntar:
Valoarea maximă eligibilă  CAV= 3 (bucăți) x 778.720 euro/CAV =2.336.160 Euro, fără TVA respectiv 11.492.739,12 lei fără TVA, în conformitate cu devizul general aferent proiectului-tip, din care costul aferent dotării celor trei centre de colectare prin aport voluntar cu utilaje și echipamente tehnologice, inclusiv dotări și active necorporale este de aproximativ 840.000 Euro fără TVA, echivalentul a 4.132.380 lei, fără TVA.
Conform Ghidului de finanțare, cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.  
Rata de finanţare acordată prin PNRR este de 100% din valoarea cheltuielilor eligibile ale proiectului, fără TVA (conform OUG 124/2021, TVA se suportă de la bugetul de stat). 
Alte informații
Ministerul Mediului, Apelor și Pădurilor a pus la dispoziția beneficiarilor, pe site-ul instituției, în cadrul Gidului specific și proiectul - tip, pentru a putea fi folosit de reprezentanții UAT-urilor care aplică pentru cererea de finanțare.

Perioada de implementare a activităților proiectului nu poate depăși 30.09.2024.

